kardosdrur/scandi-wiki huggingface dataset:
Heath Wood-gravhøjene

Heath Wood-gravhøjene er en gruppe vikinge-gravhøje fra det 9. århundrede nær Ingleby, Derbyshire. 

Heath Wood rummer 59 gravhøje og er usædvanlig ved at være de eneste kendte skandinaviske ligbrændingsgrave på de britiske øer. Anlægget menes at være en begravelsesplads for den Store Hedenske Hær, der kom til England mellem 873 og 878 (og som omtales i den Angelsaksiske Krønike). Tidlige udgravninger fandt at nogle høje var tomme og sandsynligvis bygget til minde om folk, hvis lig ikke var tilgængeligt.

En udgravning i 2004 gav en mængde fund, som kan ses i Derby Museum. Det menes at fundene er fra samme periode som begravelsespladserne i det nærliggende Repton; ligene i Repton er imidlertid ikke brændt.

Referencer 

Derbyshire
Gravhøje
Nålesumpstrå

 
Nålesumpstrå (Eleocharis acicularis), også skrevet Nåle-Sumpstrå, er et 2-15 cm højt halvgræs, der danner tætte bestande i oftest rene, næringsfattige søer. Den findes i to former – en sumpform og en vandform. Nålesumpstrå ligner lav kogleaks, men akset har helt op til 12 blomster (højst 6 blomster hos lav kogleaks, der desuden normalt kun er op til 6 cm høj).

Beskrivelse 
Stænglerne er furet-kantede, 3-10 cm lange og mindre end 0,5 mm tykke med 1-2 mm lange aks. Planten, der som regel er 3-10 cm høj, sjældnere op til 15 cm, har trådfine udløbere. I randen af de sædvanligvis tætte bevoksninger ses ofte talrige skud i række.

Tæt men spinkelt rodnet. Udløbere typisk i eller lige under jordoverfladen.

Voksested 
Arten findes på periodisk oversvømmede søbredder eller strandenge (sumpformen) eller neddykket til ca. 2 m's dybde i rene, næringsfattige søer, såvel sure som svagt alkaliske (vandformen).

Nåle-sumpstrå er kendt fra især Vest- og Midtjylland samt Bornholm. Den er forsvundet fra mange vande på grund af eutrofiering, og er i dag temmelig sjælden.

Kilde 
 Signe Frederiksen et al., Dansk flora, 2. udgave, Gyldendal 2012. .
 Miljønyt, 2, 1990, Danske Vandplanter

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Lobeliesø
Vandkastanje
Arne Larsen

Arne Larsen er navnet på flere personer:

 Arne Larsen-Ledet (1885-1968) – dansk landbrugskonsulent
 Arne Larsen (botaniker) (1902-1979) – dansk botaniker (Arne Koefoed Larsen)
 Arne Pilegaard Larsen (1912-1979) – dansk landmand og organisationsleder
 Arne Larsen (politiker) (1917-1989) – dansk jord- og betonarbejder, politiker og modstandsmand
 Arne Larsen (økonom) (født 1936) – dansk økonom, forstander og tidligere overvismand
 Arne W. Larsen (1919 – 1978) – dansk socialdemokratisk politiker
São Joaquim

São Joaquim er en brasiliansk by i den sydlige del af landet, med 24.812 indbyggere (2010). Klimaet i São Joaquim er kendetegnet ved lave temperaturer. Byen er en af de koldeste i Brasilien, og der er til tider chance for sne. Vinproduktion og dyrkning af æbler er vigtige for landets økonomi.

Klima 

Kommuner i Santa Catarina
Urubici

Urubici er en brasiliansk by i den sydlige del af landet, med 10.702 indbyggere (2010). Klimaet i Urubici er kendetegnet ved lave temperaturer. Byen er en af de koldeste i Brasilien, og der er til tider chance for sne. Dyrkning af æbler er vigtige for landets økonomi.

Klima 

Kommuner i Santa Catarina
Santo Ângelo

Santo Ângelo er en brasiliansk by i den sydlige del af landet, med 76.304 indbyggere (2010). Og dets oprindelse går tilbage til den spanske periode som værende i nærheden bosættelser i den spanske jesuit missionærer.

Se også
 Jesuit reduktioner

Byer i Brasilien
Christian Mourier-Petersen

Christian Mourier-Petersen er navnet på flere personer:

 Christian Mourier-Petersen (politiker) (1828-1903) – dansk godsejer og politiker (Christian Helenus Mourier-Petersen)
 Christian Mourier-Petersen (maler) (1858-1945) – dansk maler (Christian Vilhelm Mourier-Petersen)
 Christian Mourier-Petersen (kammerherre) (1910-1982) – dansk godsejer, hofjægermester og kammerherre
Christian Mourier-Petersen (politiker)

Christian Helenus Mourier-Petersen (26. november 1828 – 30. november 1903) var en dansk godsejer og politiker, bror til A.T.H. og Ferdinand Mourier-Petersen.

Han var søn af godsejer, cand. jur., generalkrigskommissær Christian Petersen (1783-1841) og Anne Marie Mourier (1787-1879), der var af fransk-reformert godsejerslægt. 1854 købte han Gammel Ryomgård, som han ejede til 1902. Ryomgård var i 1804 blevet udstykket, og derfor blev Mourier-Petersen til tider kaldt proprietær på grund af ejendommens størrelse. Senere tilkøbte han Ny Ryomgård og Marienhøj, som var to af de udstykkede ejendomme.

I 1864 lykkedes det ham i Grenaakredsen af slå C.C. Bønløkke ved valget til Folketinget, men han fik kun to år på tinge, førend han i 1866 måtte se sig slået af Bønløkke. Han delte skæbne med mange andre støtter af den gennemsete Grundlov, der blev straffet af vælgerne. Han sad i bestyrelsen for Det danske Hedeselskab og var Ridder af Dannebrog.

4. november 1856 ægtede han på Gammel Estrup komtesse Jensmine Skeel (14. april 1831 på Gl. Estrup – 29. april 1869 på Gl. Ryomgård), datter af grev Christen Skeel til stamhuset Gammel Estrup.

Kilder 
 Danmarks Adels Aarbog 1901, s. 440.

Godsejere fra Danmark
Folketingsmedlemmer i 1860'erne
Riddere af Dannebrog
Christian 02
Præordning

Matematisk Præordning vil sige en præordnet mængde, som er en mængde med en relation , som angiver hvilket af to elementer der er størst.

Egenskaber 
For at relationen  skal kaldes en præordning skal den have følgende egenskaber:

Refleksivitet 
 .

Transitivitet 
  og  medfører .

Vigtige krav 
De vigtigste typer af præordninger er givet ved at forlange at et af følgende krav er opfyldt:

Symmetri 
En præordning siges at være symmetrisk dersom  medfører . En symmetrisk præordning kaldes en ækvivalensrelation. Lighedstegn, ligedannethed og ensbetydende er eksempler på ækvivalensrelationer.

Antisymmetri 
En præordning siges at være antisymmetrisk dersom  og  medfører . En antisymmetrisk præordning kaldes en ordning

Vilkårlig præordning 
For en vilkårlig præordning  kan man definere en ækvivalensrelation ved at sætte  netop hvis  og . Da definerer  en ordning af ækvivalensklasserne.

Mængdelære
Ordningsteori
TimoCom

Timocom GmbH er en tysk it-virksomhed med hovedsæde i Erkrath. Virksomheden blev grundlagt i 1997 og er serviceleverandør til alle virksomheder, der beskæftiger sig med transport. Navnet “Timo“ er en sammensætning af de første bogstaver i de to grundlæggeres efternavne – Jens Thiermann og Jürgen Moorbrink.

TIMOCOMs online fragtbørs TC Truck&Cargo® omtaler sig selv som den markedsførende i Europa. Målet er formidling af udbud og efterspørgsel efter transportydelser via en online markedsplads. TimoCom tilbyder deres produkter og serviceydelser i 44 europæiske lande og på 24 forskellige sprog samt har 100.000 brugere. I starten af juni 2013 relancerede virksomheden også et kalkulations- og tracking modul TC eMap®.

Udover hovedsædet i Erkrath er TimoCom også repræsenteret i Polen, Tjekkiet, Ungarn, Spanien og Frankrig.

Eksterne henvisninger 
 TimoComs hjemmeside

Henvisning 

Softwarevirksomheder fra Tyskland
Transportvirksomheder fra Tyskland
Netmarkedspladser
Cocoradalen

Cocoradalen (: Valle de Cocora) er en dal i departementet Quindío i de nordvestlige Colombia. Den ligger i Cordillera Central i Andesbjergene, og er en del af Los Nevados nationalpark. Dalen er særlig kendt for sine mange Quindío (Ceroxylon quindiuense), som er Colombias nationaltræ.

Colombia
Dale
Chía

Chía er en by og en kommune i Cundinamarca i Colombia, lige nord for landets hovedstad Bogotá. Kommunen havde 97 444 indbyggere i 2005. De udgør en del af Bogotás storbyområde. Chía er et populært udendørssted blandt Bogotás indbyggere i helger og på fridager.

Navnet Chía er musica og betyder Måne eller Måned.

Henvisninger 
 Kommunens hjemmeside 

Byer i Colombia
Kanat Abutalipov

Kanat Abutalipov (født 22. marts 1983 i Barshino) er en kasakhstansk amatørbokser, som konkurrerer i vægtklassen bantamvægt. Abutalipov har ingen større internationale resultater, og fik sin olympiske debut da han repræsenterede Kasakhstan under Sommer-OL 2008. Her blev han slået ud i ottendelsfinalen af Yankiel Leon fra Cuba i samme vægtklasse. Han deltog også i VM 2009 i Milano, Italia hvor han kom til kvartfinalen.

Eksterne henvisninger 
 http://www.sports-reference.com/olympics/athletes/ab/kanat-abutalipov-1.html 

Boksere fra Kasakhstan
Sean Kingston

Kisean Anderson (født 3. februar 1990) bedre kendt som Sean Kingston, er en R&B/reggae/hiphop-sanger og rapper fra USA. Sean Kingston udgav i 2007 det selvbetitlede debutalbum, som inkluderede hitsinglen "Beautiful Girls".

Sean Kingston har blandt andet varmet op for Gwen Stefani og Beyonce.

Diskografi 

 Sean Kingston (2007)
 Tomorrow (2009)
 Back 2 Life (2013)

Eksterne henvisninger 

 
 

Musikere fra USA
Liden siv

 
Liden siv (Juncus bulbosus) er et 5-20 cm højt halvgræs, der vokser i klitter, moser og ved søer. Det er en meget lille siv, der findes i to former – en sumpform og en vandform.

Beskrivelse 
Liden siv kendes i ikke-blomstrende tilstand på bladenes tværstillede vægge, på de rosetstillede blade, hvis længde varierer fra 3 til 20 cm og på den knoldformet opsvulmede stængelbasis. Vandformen, der er steril, udvikler ofte kædeformede skud, der kan blive over 1 m lange. Sumpformen udvikler ofte blomster.

Liden siv kan især forveksles med andre arter af siv, fra hvilke den kendes på blomsterkaraktererne, på den opsvulmede stængelbasis og på de meget smalle blade.

Tæt men spinkelt rodnet. Udløbere befinder sig typisk i eller lige under jordoverfladen.

Højde: 3-20 cm.

Hjemsted 
Liden siv vokser dels i rene, næringsfattige, ofte sure søer, i sure vandløb og grøfter samt i klit- og hedelavninger. Den er karakterart for de mest sure vande og er en af de få arter, som tåler det meget sure vand i gamle brunkulslejer.

I Danmark er den almindelig i Vest- og Nordjylland, i Nordsjælland og på Bornholm. I resten af landet findes den hist og her.

Kilde 
 Signe Frederiksen et al., Dansk flora, 2. udgave, Gyldendal 2012. .
 Miljønyt, 2, 1990, Danske Vandplanter

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Lobeliesø
Siv
Schenker

Schenker har flere betydninger:
 Heinrich Schenker
 Michael Schenker
 Rudolf Schenker
 DB Schenker Rail
 DB Schenker Rail Scandinavia
Belgida

Belgida (, valenciansk: Bèlgida) er en landsby og kommune i Vall d'Albaida-distriktet i Valencia-regionen i Spanien. Byen har  indbyggere.

Referencer

Ekstern henvisning 
 Belgidas hjemmeside

Byer i Valencia-regionen
Merej Aksjalov

Merej Aksjalov (Мерей Акшалов, født 9. juni 1989) er en kasakhstansk amatørbokser, som konkurrerer i vægtklassen letvægt. Aksjalov har ingen større internationale resultater, og fik sin olympiske debut da han repræsenterede Kasakhstan under Sommer-OL 2008. Her blev han slået ud i ottendelsfinalen af Hu Qing fra Kina i samme vægtklasse.

Kilder

Eksterne henvisninger 

Boksere fra Kasakhstan
Personer fra Astana
Boksere ved sommer-OL 2008
Ruslan Myrsatayev

Ruslan Myrsatayev (født 7. maj 1985) er en kasakhstansk amatørbokser, som konkurrerer i vægtklassen super-sværvægt. Myrsatayev har ingen større internationale resultater, og fik sin olympiske debut da han repræsenterede Kina under Sommer-OL 2008. Her blev han slået ud i kvartfinalen af Zhang Zhilei fra Kina i samme vægtklasse.

Eksterne henvisninger 
 

Boksere fra Kasakhstan
Boksere ved sommer-OL 2008
Personer fra Almaty
Autocom.dk

Autocom.dk er Danmarks første online auktion for køretøjer. På auktionen, der varer 24 timer, har private og bilforhandlere mulighed for at sælge deres køretøjer til højeste bud. Mindsteprisen sættes af sælger, og bilen sælges kun hvis en bilforhandler byder, hvad der svarer til mindsteprisen eller derover. Alle danske bilforhandlere kan byde på køretøjerne.

Historie 
Autocom.dk blev grundlagt i 1996 af brødrene Peter og Martin Grøftehauge og deres far brugtbilforhandleren Niels Grøftehauge . Året efter blev den første version af Autocom’s auktionssystem lanceret, men kun få forhandlere var opkoblet et modem på det tidspunkt, og projektet blev derfor udskudt. 

I stedet udviklede Autocom prisberegningsværktøjet Autocom Prisberegning som et hjælpemiddel til landets brugtvognsforhandlere for bedre at vurdere prisen på et givent køretøj. Værktøjet blev lanceret i 1998, og størstedelen af brugtvognsforhandlerne tog hurtigt værktøjet til sig. 

I 1999 lanceredes hjemmesiden Bilpriser.dk, som siden har været Danmarks førende kilde til bilvurdering. 

I 2001 lanceredes Autocom’s online bilauktion igen, og dens succes tog hurtigt fart. Autocom har i dag 4.000 danske bilforhandlere tilmeldt auktionen, samt søsterselskaber rundt om i verden under navnet Autorola med i alt 70.000 tilmeldte forhandlere.

Ledelse 
Autocom.dk’s ledelse består i 2011 af Peter Grøftehauge, adm. direktør.

Bestyrelsen består af Claus Andresen Moltrup (bestyrelsesformand), Peter Grøftehauge samt Martin Grøftehauge .

Ekstern henvisning 
 Autocom’s hjemmeside

Kilder 

Etableret i 1996
Netauktionshuse i Danmark
Christian August von Johnn (død 1791)

Christian August von Johnn (død 1791) var en dansk diplomat.

Han var brodersøn til Christian August von Johnn. Johnn blev udnævnt til sekretær hos Cai Ranzau, da denne 1762 skulle afgå som dansk afsending tillige med Carl Juel til den påtænkte konference i Berlin, og senere fungerede han som legationssekretær i Stockholm. Han døde 1791.

Danskere i 1700-tallet
Diplomater fra Danmark
Bakhyt Sarsekbayev

Bakhyt Abdirakhmanovich Sarsekbayev (født 29. november 1981 i Almaty) er en kasakhstansk amatørbokser, som konkurrerer i vægtklassen weltervægt. Sarsekbayevs største internationale resultater er en guldmedalje fra Sommer-OL 2008 i Beijing, Kina, og en guldmedalje fra asien legene 2006 i Doha. Han repræsenterede Kasakhstan under Sommer-OL 2008 hvor han vandt en guldmedalje foran Carlos Banteaux fra Cuba.

Referencer

Eksterne henvisninger 
 http://www.sports-reference.com/olympics/athletes/sa/bakhyt-sarsekbayev-1.html 

Boksere fra Kasakhstan
Boksere ved sommer-OL 2008
Medaljevindere ved sommer-OL 2008
Olympiske mestre fra Kasakhstan
Gottfried Christian von Johnn

Gottfried Christian von Johnn (død 1790) var en dansk diplomat, bror til Christian August von Johnn.

Han var brodersøn af Christian August von Johnn og døde som kammerherre og dansk gesandt i Portugal.

Danskere i 1700-tallet
Gesandter fra Danmark
Kammerherrer fra Danmark
Christian Gottfried von Johnn

Christian Gottfried von Johnn (død 1733) var en holstensk embedsmand.

Han tilhørte en holstensk embedsfamilie og var vicekansler ved regeringen i Glückstadt, konferensråd, Ridder af Dannebrog og blev adlet af kejseren 1694. 

Han var far til diplomaten Christian August von Johnn.

Embedsmænd fra Danmark
Personer fra Holsten
Riddere af Dannebrog (1671-1808)
Danskere i 1600-tallet
Danskere i 1700-tallet
Konferensråder fra Danmark
Mirat Sarsembajev

Mirat Sarsembajev (Мират Сарсембаев, født 13. juli 1986) er en kasakhstansk amatørbokser, som konkurrerer i vægtklassen fluevægt. Sarsembajev fik sin olympiske debut da han repræsenterede Kasakhstan under Sommer-OL 2008 hvor han blev han slået ud i ottendelsfinalen. Han deltog også i VM i 2005 i Mianyang, Kina hvor han vandt en bronzemedalje. Han har også en guldmedalje fra Asien legene i 2007.

Eksterne henvisninger 
 2005 results 

Boksere fra Kasakhstan
Boksere ved sommer-OL 2008
Birzjan Zjakypov

Birzjan Zjakypov (født 7. juli 1984) er en kasakhstansk amatørbokser, som konkurrerer i vægtklassen let-fluevægt. Zhakypov fik sin olympiske debut da han repræsenterede Kasakhstan under Sommer-OL 2008. Her blev han slået ud i kvartfinalen af Zou Shiming fra Kina i samme vægtklasse. Han deltog også i VM i 2005 i Mianyang, Kina hvor han fik en bronzemedalje.

Eksterne henvisninger 
 

Boksere fra Kasakhstan
Boksere ved sommer-OL 2008
Boksere ved sommer-OL 2012
Boksere ved sommer-OL 2016
Challenge Cup 2010-11 (kvinder)

Challenge Cup 2010–11 for kvinder var den 11. udgave af Challenge Cup arrangeret af European Handball Federation. Turneringen havde deltagelse af 22 klubber og blev spillet i perioden 15. oktober 2010 – 15. maj 2011.

Resultater

2. runde 

Anden runde havde deltagelse af tre hold, som spillede om én ledig plads i tredje runde. de tre hold spillede en enkeltturnering. Vinderen af gruppen gik videre til 3. runde. Kampene blev spillet i Leiria, Portugal.

3. runde 

Tredje runde havde deltagelse af otte hold, der spillede om fire pladser i ottendedelsfinalerne. De deltagende hold var:
 Ét hold fra 2. runde.
 Syv seedede hold, der først trådte ind i turneringen i 3. runde.

Ottendedelsfinaler 

Ottendelsfinalerne havde deltagelse af 16 hold, som spillede om otte pladser i kvartfinalerne:
 Fire hold fra 2. runde.
 Tolv seedede hold, der først trådte ind i turneringen i 1/8-finalerne.

Kvartfinaler 

Kvartfinalerne havde deltagelse af de otte vinderhold fra ottendedelsfinalerne, som spillede om fire pladser i semifinalerne.

Semifinaler 

Semifinalerne havde deltagelse af de fire vinderhold fra kvartfinalerne, som spillede om de to pladser i finalen.

Finale

Kilder / eksterne henvisninger 
EHF – Challenge Cup 2010/11

Noter 

Sæsoner i Challenge Cup
Håndbold i 2010
Håndbold i 2011
Kvindehåndbold
Ove Frederik Brockenhuus

Ove Frederik Brockenhuus (6. august 1717 i Vang, Hedemarken – 1. oktober 1795 på Grimsrød i Rygge) var en dansk-norsk officer, bror til Henrik Adam Brockenhuus.

Han var søn af oberst Jørgen Otte Brockenhuus og dennes 2. hustru, blev allerede i sit 15. år premierløjtnant i generalmajor Frederik Otto von Rappes – det senere søndenfjeldske – gevorbne infanteriregiment, i sit 22. kaptajn, fik som sådan 1745 tilladelse til at gøre en kampagne med i Den østrigske arvefølgekrig, blev efter sin tilbagekomst 1746 major, 1749 under Frederik V's ophold i Norge generaladjudant, 1754 oberst og erholdt 1757 kammerherrenøglen. Det er muligt, at disse gunstbevisninger og det for en fredsperiode hurtige avancement, der således blev Brockenhuus til del, ikke er uden forbindelse med den omstændighed, at den yngre broder, Henrik Adam Brockenhuus allerede fra ungdommen af var Frederik V's fortrolige og altformående yndling, men noget påviseligt herom foreligger i øvrigt ikke. At han har været en mand med talent, tør sluttes deraf, at der i denne periode gentagne gange betroedes ham politiske tillidshverv, og han således bl.a. 1751, da den mod Danmark fjendske gottorpske prins Adolf Frederik besteg Sveriges trone, sendtes til Stockholm for at rapportere om forhandlingerne på den sammentrædende svenske rigsdag. 1760 udnævntes Brockenhuus til chef for 4. Søndenfjeldske Dragonregiment, hvoraf en del da stod i Holsten, og her afløste han samme år generalmajor von Lützow i kommandoen over et såkaldt feltkorps norske dragoner, som hørte til reserven af den hær, der under grev Claude-Louis de Saint-Germain 1762 rykkede ind i Mecklenburg mod russerne. Efter tilbagekomsten til Norge blev han 1765 generalmajor og chef for 2. Søndenfjeldske Regiment Dragoner, 1774 generalløjtnant og samme år hvid ridder, 1776 kommandant i Fredrikstad, hvilken post han beklædte indtil 1792, mens han derimod 1777 fratrådte kommandoen over regimentet.

Brockenhuus ægtede 1750 Vibeke Margrethe Juel (1733 – 5. april 1793), datter af gehejmeråd Peder Juel til Hverringe og Bertha Cathrine f. von Levetzau, men søgte kort efter skilsmisse og giftede sig 1752 2. gang med Maren Maria Tank (1729 – 31. december 1820), datter af købmand i Frederikshald Carsten Tank og Karen Krabbe f. Colbiørnsen. Han døde 1. oktober 1795.

Kilder 
 S.A. Sørensen, "Ove Frederik Brockenhuus", i: C.F. Bricka (red.), Dansk Biografisk Lexikon, København: Gyldendal 1887-1905.

Ove Frederik
Generalløjtnanter fra Danmark
Riddere af Dannebrog (1671-1808)
Danskere i 1700-tallet
Personer i Dansk Biografisk Leksikon
Kammerherrer fra Danmark
Bernard Ngumba Irungu

Bernard Ngumba Irungu (født 1. februar 1976) er en kenyansk amatørbokser, som konkurrerer i vægtklassen fluevægt. Ngumba Irungu har ingen større internationale resultater og fik sin olympiske debut, da han repræsenterede Kenya under Sommer-OL 2008. Her blev han slået ud i første runde af Tulashboy Doniyorov fra Usbekistan i samme vægtklasse.

Eksterne henvisninger 
 

Mandlige boksere fra Kenya
Boksere ved sommer-OL 2008
The Lone Deranger

The Lone Deranger er Hallucinogens andet album, udgivet den 1. september 1997 på sit eget pladeselskab Twisted Records.

Trackliste 
. "Demention"
. "Snakey Shaker"
. "Trancespotter"
. "Horrorgram"
. "Snarling" (Remix)
. "Gamma Goblins Pt.2"
. "Deranger"
. "Jiggle Of The Sphinx"
. "Synthesizzler"" (Bonus)

Eksterne henvisninger 

Album fra 1997
Hallucinogen-album
Himmeluret

Himmeluret er en norsk film fra 1925 efter en novelle af Gabriel Scott. Filmen regnes som tabt.

Manuskriptet var skrevet af Leif Sinding, som også instruerede filmen sammen med Amund Rydland.

I censuren blev en scene ved navn Naken kvinne forstørret klippet bort. Filmen varede ca. 95 minutter.

Medvirkende 
 David Knudsen – Gutter Fladen
 Gunvor Fjørtoft – Nina, skibsrederens datter
 Hjalmar Fries – Salve, skipper
 Amund Rydland – Broder Daniel
 Katie Rolfsen – Theodine
 Lars Tvinde – Lars Timiansbakken
 Eugen Skjønberg – Andresen
 Josef Sjøgren – Kristensen, urmager
 Ragnvald Wingar – Rasmussen, skomager
 Johanne Voss – Gurine på trappen
 Aagot Nissen – Johanne i døren
 Martin Gisti – Ola Ormestøl
 Ingse Gude Caprino	- Conchita
 Ruth Brünings-Sandvik – Juanita, danser på restaurant
 Kolbjørn Skjefstad	- En bartender

Eksterne henvisninger 
 

Norske film fra 1925
Stumfilm fra Norge
Film i sort-hvid
Landsoldaten med den lille hornblæser

Landsoldaten med den lille hornblæser er en statue af bronze på fundament af granit, som blev rejst i 1899 som et monument over de Slesvigske krige. Den står ved H.C. Andersens Boulevard, ikke langt fra Rådhuspladsen i København, og er skabt af billedhuggeren H.P. Pedersen-Dan.

Rundt om statuen er der følgende inskriptioner hugget i stenfundamentet:
Forsiden "1848-50 •OG• 1864"; 
Bagsiden "REJST AF DANSKE MÆND OG KVINDER"; 

På forsiden af statuens sokkel, er gengivet medaljen for deltagelse i de slesvigske krige, med et dobbeltportræt af kongerne under de to krige. Inskriptionen ved medaljens kant er t.v.: "CHRISTIAN IX"; t.h.: "FREDERIK VII"

Statuen er et symbol for Treårskrigen. Motivet landsoldaten med en lille hornblæser skyldes anekdoter, litteratur (især Hans Peter Holsts episke digt fra 1849) og malerier af den lille hornblæser. Den havde en central placering under besættelsen i nazisternes demonstration 17. november 1940 i København. Den omtales endvidere grundigt i Hans Scherfigs roman Frydenholm fra 1962.

Kilder

Historien bag Landsoldaten med den lille Hornblæser af Det Kongelige Bibliotek

Monumenter i København
Indre By (København)
Etableret i 1899
Skulpturer i Danmark
In Dub

{{Infoboks album
  |Titel        = In Dub 
  |Cover        = 
  |Coverstørrelse = 
  |Kunstner     = Hallucinogen
  |Type         = Remixet album
  |Udgivet      = Oktober 2002
  |Spor         = 9
  |Genre        = Dub, Downtempo
  |Længde       = 58:26
  |Sprog        = Engelsk
  |Indspillet   = 
  |Producer     = Ott
  |Lydtekniker  =
  |Udgiver      = Twisted Records
  |Musikere     =
  |Anmeldelser  = 
  |Hitlister    = 
  |Priser       =
  |Før          = The Lone Deranger(1997)
  |Nu           = In Dub'(2002)
  |Efter        = In Dub - Live(2009)
  |Langtype     =
  |Kompileret af= 
  |Diverse      = 
}}In Dub'' er Hallucinogens tredje album, udgivet i oktober 2002, på Twisted Records. Det er remixet af Ott

Trackliste 
. "Mi-Loony-Um!" ('A Floating Butterfly Stings Like A Bee' Mix)
. "Solstice" ('Warwick Bassmoney' Mix)
. "Gamma Goblins" ('Its Turtles All The Way Down' Mix)
. "Spiritual Antiseptic" ('Minty Fresh Confidence' Mix)
. "L.S.D." ('World Sheet Of Closed String' Mix)
. "Angelic Particles" ('Buckminster Fullering' Mix)

Eksterne henvisninger 

Album fra 2002
Hallucinogen-album
In Dub - Live

In Dub – Live er Hallucinogens fjerde album, udgivet den 13. maj 2009, på Twisted Records.

Trackliste 
. "LSD"
. "Spiritual Antiseptic"
. "Cicada"
. "Solstice"
. "HiD"
. "Dark Persuasion"
. "Angelic Particles"
. "Rent Boy"
. "Gamma Goblins"

Eksterne henvisninger 

Album fra 2009
Hallucinogen-album